Diari Oficial de la Generalitat Valenciana


Sumari del DOGV 2099, del 09-09-1993 (1993/829122)

ORDRE de 9 de juliol de 1993, de la Conselleria de Cultura, Educació i Ciència, per la qual s'extingeix l'autorització pel cessament d'activitats docents del centre docent privat San Juan Bautista de València.
-----------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/07/09/(1)/dof/vci/html**

### Dades del document

Número de DOGV
:   2099

Data del DOGV
:   09-09-1993

Secció del DOGV
:   DISPOSICIONS GENERALS

Número del document
:   1993/829122


Data del document
:   09-07-1993

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 9 de juliol de 1993, de la Conselleria de Cultura, Educació i Ciència, per la qual se extingeix l'autorització pel cessament d'activitats docents del centre docent privat, San Juan Bautista de València.  
Examinat l?expedient incoat a petició del Sr. Lorenzo Monforte Monleón, com a representant de la junta del Patronato del Asilo San Juan Bautista, entitat titular del centre docent privat concertat San Juan Bautista, amb domicili al carrer de Guillem de Castro, 175, de València, amb número de codi 06178113, per al cessament d'activitats docents en els nivells de pre-escolar i EGB/Primària, i després d'haver renunciat a la renovació del concert educatiu amb la Conselleria de Cultura, Educació i Ciència, amb efectes des del 31 d'agost de 1993.  
Vist que el centre va obtenir autorització definitiva per impartir l'Educació Pre-escolar amb 4 unitats i 150 llocs escolars, per Ordre del Ministeri d'Educació i Ciència de 30 de desembre de 1980.  
Vist que per Resolució de la Direcció General Bàsica del Ministeri d'Educació i Ciència va obtenir la classificació definitiva per a impartir EGB, amb 8 unitats i 320 llocs escolars.  
Vist que el cessament d'activitats d'aquest centre no comporta cap perjudici per a l'interès públic.  
Vista la Llei Orgànica Reguladora del Dret a l'Educació, el Reial Decret 332/1992, de 3 d'abril, sobre autoritzacions de centres docents per a impartir ensenyaments de règim general no universitaris, el Reial Decret 2377/1985, de 18 de desembre, que aprova el Reglament de Normes Bàsiques sobre concerts educatius.  
Fent ús de les atribucions que em confereix l'article 35 de la Llei de Govern valencià,  
ORDENE  
Primer  
Autoritzar l?extinció de l'autorització per cessament d'activitats docents, des de l?inici del curs acadèmic 1993-94, al centre docent privat d'educació pre-escolar i primària San Juan Bautista, amb domicili al carrer de Guillem de Castro, 175, de València i número de codi 35992920.  
Segon  
Deixar sense efectes l'Ordre de 14 d'abril de 1993 (DOGV 25.06.93) sobre renovació de concerts educatius en allà que es refereix a aquest centre, donada la seua renúncia expressa.  
DISPOSICIONS ADDICIONALS  
Primera  
La direcció del centre San Juan Bautista trametrà els expedients acadèmics de l'alumnat que es trasllada, als centres docents corresponents. Així mateix, enviarà a la direcció del col·legi públic Cervantes de València els expedients acadèmics d'aquells alumnes que no continuen els seus estudis.  
Segona  
Aquesta autorització de cessament s'inscriurà en el Registre de Centres Docents de la Comunitat Valenciana.  
DISPOSICIO FINAL  
Aquesta ordre posa fi a la via administrativa, d?acord a allò que disposa l'article 109. c) de la Llei 30/1992, i contra ella es podrà interposar un recurs contenciós administratiu, el qual requereix una comunicació prèvia davant el Conseller de Cultura, Educació i Ciència, d'acord amb el que exigeix l'article 110.3 de la mateixa llei. El recurs contenciós administratiu s'interposarà davant el Tribunal Superior de Justícia de la Comunitat Valenciana, dins del termini de dos mesos comptats a partir de la data de publicació d'aquesta ordre en el Diari Oficial de la Generalitat Valenciana, de conformitat amb l'article 58.3 de la Llei de la Jurisdicció Contenciosa Administrativa.  
València, 9 de juliol de 1993  
El Conseller de Cultura, Educación y Ciencia,   
ANDREU LOPEZ I BLASCO


Còpia Permalink ELI